Amerikada yoxsulluq həddində yaşayan insanların sayı artır
Son siyahıya almaya əsasən, ölkədə yoxsulluq səviyyəsində yaşayan insanların sayı 46 milyona çatır
ABŞ-da son siyahıya almaya əsasən, 2010-cu ildə daha 2.6 milyon insan ölkədə yoxsullar sırasına daxil oldu. Ümumilikdə ölkədə oxsulluq səviyyəsində yaşayan insanların sayı 46 milyon təşkil edir. Bu, son 50 ildə ən yüksək rəqəmdir. İqtisadi tənəzzül dövrü amerikalıların çoxunun qazancı daha aşağıdır, insanların işsiz qaldığı müddət də daha uzundur. Vaşinqtonda Evsizlər Koalisiyası adlanan təşkilat az imkanlı insanlara kömək edir. Onun sədri Maykl Farrel üçün hər altı amerikalıdan birinin yoxsulluq səviyyəsindən aşağı səviyyədə yaşaması təəccüblü deyil. Bu yaxınlarda 9 işçisini büdcə problemlərinə görə ixtisar etməli olan təşkilat üçün bu, ağır mübarizədir. Lakin buna baxmayaraq, təşkilat birdən-birə küçədə yaşamalı olan yüzlərlə insana kömkə etməyə davam edir. Tamara Qolden 6 illik ailə həyatı baş tutmayandan sonra özü və üç uşağına güzəran qazanmağa məcbur olub. Koalisiya keçid proqramı sosial yardım təşkilatında çalışan Sofiya Sibert deyir ki, Tamara Qoldenin vəziyyətini tipik hal adlandırmaq olar. Təşkilat Tamara Qoldeni müvəqqəti evə yerləşdirdi, onu tibbi yardımla təmin etdi və ona təhsildə dəstək verdi. Lakin Sofiya Sibertin sözlərinə görə bundan daha vacib odur ki, təşkilat az imkanlı insanlara ümid verən bir şərait yaradır. Tamara Qolden üçün bu, günbəgün mübarizədir. Amma vəziyyət tədricən düzəlir və o indi təhsilini davam etdirmək haqda düşünür. Maykl Ferrel bir gün onun təşkilatına ehtiyac olmayacağı günü gözləyir. Ekspertlərin fikrincə, işsizlik ABŞ-da yoxsulluğun əsas səbəblərindən biridir. Ölkədə1,4 milyon insan işsizdir. Lakin iş axtarmaqdan yorulmuş və daha çox saat işləmək istəyən insanlar nəzərə alınsa, işsiz amerikalıların sayı təxminən 25 milyona çatır.